CELEX: 32006R1609
Language: fi
Date: 2006-10-27 00:00:00
Title: Komission asetus (EY) N:o 1609/2006, annettu 27 päivänä lokakuuta 2006 , lehmänmaidon proteiinista saatuihin heraproteiinihydrolysaatteihin perustuvien äidinmaidonkorvikkeiden markkinoille saattamisen sallimisesta kahden vuoden ajaksi   (ETA:n kannalta merkityksellinen teksti)

28.10.2006   
            
            
               FI
            
            
               Euroopan unionin virallinen lehti
            
            
               L 299/9
            
         
      KOMISSION ASETUS (EY) N:o 1609/2006,
   annettu 27 päivänä lokakuuta 2006,
   lehmänmaidon proteiinista saatuihin heraproteiinihydrolysaatteihin perustuvien äidinmaidonkorvikkeiden markkinoille saattamisen sallimisesta kahden vuoden ajaksi
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon erityisravinnoksi tarkoitettuja elintarvikkeita koskevan jäsenvaltioiden lainsäädännön lähentämisestä 3 päivänä toukokuuta 1989 annetun neuvoston direktiivin 89/398/ETY (1) ja erityisesti sen 4 artiklan 1 a kohdan,
   on kuullut Euroopan elintarviketurvallisuusviranomaista,
   sekä katsoo seuraavaa:
   
               (1)
            
            
               Direktiivi 89/398/ETY koskee elintarvikkeita, jotka on tarkoitettu erityisravinnoksi. Erityisravinnoksi tarkoitettujen elintarvikkeiden tiettyihin ryhmiin sovellettavat erityissäännökset annetaan erityisdirektiiveillä.
            
         
               (2)
            
            
               Äidinmaidonkorvikkeista ja vieroitusvalmisteista 14 päivänä toukokuuta 1991 annettu komission direktiivi 91/321/ETY (2) on direktiivin 89/398/ETY nojalla annettu erityisdirektiivi. Direktiivissä 91/321/ETY vahvistetaan äidinmaidonkorvikkeiden koostumusvaatimukset.
            
         
               (3)
            
            
               Komissio on vastaanottanut hakemuksen, joka koskee lehmänmaidosta saatuihin heraproteiinihydrolysaatteihin perustuvan sellaisen innovatiivisen äidinmaidonkorvikkeen markkinoille saattamista, jonka proteiinisisältö on vähemmän kuin direktiivin 91/321/ETY liitteessä I olevassa 2.2 kohdassa tarkoitettu vähimmäismäärä 0,56 g proteiinia/100 kJ (2,25 g proteiinia/100 kcal).
            
         
               (4)
            
            
               Euroopan elintarviketurvallisuusviranomainen antoi asiasta lausuntonsa (3)5 päivänä lokakuuta 2005. Lausunnon mukaan lehmänmaidosta saatuihin heraproteiinihydrolysaatteihin perustuva äidinmaidonkorvike, jonka proteiinisisältö on 0,47 g/100 kJ (1,9 g/100 kcal), on turvallista ja soveltuu käytettäväksi imeväisten ainoana ravintolähteenä.
            
         
               (5)
            
            
               Sen vuoksi kyseisen äidinmaidonkorvikkeen saattaminen markkinoille olisi sallittava kahden vuoden ajan odotettaessa direktiivin 91/321/ETY muuttamista.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Poiketen siitä, mitä direktiivin 91/321/ETY 2 artiklassa ja 4 artiklan 1 kohdassa säädetään, sallitaan tämän asetuksen liitteessä määriteltyjen lehmänmaidon hydrolysaatteihin perustuvien äidinmaidonkorvikkeiden markkinoille saattaminen kahden vuoden ajaksi tämän asetuksen hyväksymispäivämäärästä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä lokakuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 186, 30.6.1989, s. 27. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      (2)  EYVL L 175, 4.7.1991, s. 35. Direktiivi sellaisena kuin se on viimeksi muutettuna direktiivillä 2003/14/EY (EUVL L 41, 14.2.2003, s. 37).
   
      (3)  The EFSA Journal (2005) 280, s. 1–16.
   
      LIITE
      Lehmänmaidon proteiinista saatuihin heraproteiinihydrolysaatteihin perustuvan äidinmaidonkorvikkeen valmistuksessa käytettävän proteiinin lähdettä, käsittelyä ja laatua koskevat vaatimukset
      1)   Proteiinisisältö
      Proteiinisisältö = typen määrä × 6,25
      
                  Vähintään
               
               
                  Enintään
               
            
                  0,44 g/100 kJ
               
               
                  0,7 g/100 kJ
               
            
                  (1,86 g/100 kcal)
               
               
                  (3 g/100 kcal)
               
            2)   Proteiinin lähde
      Demineralisoitu makea heraproteiini, joka on saatu lehmänmaidosta, kun siitä on saostettu kaseiinit entsymaattisesti kymosiinillä, ja joka koostuu seuraavista:
      
                  a)
               
               
                  63 % kaseiini-glykomakropeptidejä sisältämätöntä heraproteiini-isolaattia, jossa proteiinipitoisuus on vähintään 95 % kuiva-aineesta, proteiinien denaturaatio on alle 70 % ja tuhkapitoisuus on enintään 3 %; ja
               
            
                  b)
               
               
                  37 % makeaa heraproteiinikonsentraattia, jossa proteiinipitoisuus on vähintään 87 % kuiva-aineesta, proteiinien denaturaatio on alle 70 % ja tuhkapitoisuus on enintään 3,5 %.
               
            3)   Proteiinin käsittely
      Kaksivaiheinen hydrolyysiprosessi, jossa kahden hydrolyysivaiheen välissä käytetään trypsiinivalmistetta lämpökäsittelyvaiheessa (3–10 minuuttia 80–100 celsiusasteessa).
      4)   Proteiinin laatu
      Direktiivin 91/321/ETY liitteessä V vahvistetut välttämättömät ja puolivälttämättömät aminohapot rintamaidossa.